সাতক্ষীরা সদর উপজেলার আলীপুর ইউনিয়নের আলীপুর সরকারি প্রাথমিক বিদ্যালয় কেন্দ্রে ভোটের আগের রাতে এক হাজার ২০০ ব্যালটের প্রত্যেকটিতে তিনটি করে সিল মেরে রাখা হয়। মাহমুদপুর সরকারি প্রাথমিক বিদ্যালয় কেন্দ্রে এক হাজার ৫০০ ব্যালটে সিল মেরে রাখা হয়। ভাড়ূখালী সরকারি প্রাথমিক বিদ্যালয়ে প্রিসাইডিং অফিসারের কক্ষে ঢুকে দুই হাজার ১০০ ব্যালট পেপারে সিল মেরে রাখা হয়। কাছাকাছি সময়ে গাংনিয়া সিনিয়র মাদ্রাসা কেন্দ্রে প্রিসাইডিং অফিসারের কক্ষে ঢুকে তিন হাজার ব্যালট পেপারে সিল মারা হয়।